**Njoftim për tejkalimin e pragut të alarmit të grimcave të pezulluara në madhësi deri në 10 mikrometra**

Sipas konkluzioneve nga procesverbali i seancës së 40-të të Qeverisë së Republikës së Maqedonisë të mbajtur me datë 28.11.2017, hyjnë në fuqi rekomandimet dhe masat për qytetin e Shkupit, Kërçovës, Kavadarit dhe Strumicës:

**Ministria e Mjedisit Jetësor dhe Planifikimit Hapësinor në bashkëpunim me Ministrinë e Shëndetësisë obligohen që:**

* T’ju rekomandojnë të gjithë subjekteve juridike (punëdhënësve) që gratë shtatzëna të lirohen nga puna, të moshuarit mbi 60 vjeç, si dhe të personave me astmë kronike, infarkt ose infarkt të mëparshëm të miokardit, pavarësisht moshës, me rekomandimin e mjekut amë.
* T’ju rekomandojnë të gjithë personave juridikë (punëdhënësve) që të riorganizojnë orarin e punës dhe personat që punojnë në ambient të hapur të punojnë nga ora 11.00 deri në orën 17.00.
* Të rekomandojnë që të mos organizohen gara sportive dhe ngjarje të tjera kulturore në ambient të hapur.
* Të sigurohen kushte për rritjen e aktiviteteve të shërbimeve të urgjencës mjekësore, vizitave në shtëpi dhe shërbimeve të patrullimit.

**Qeveria e Republikës së Maqedonisë:**

* Të detyrohen të gjitha organet e administratës shtetërore, agjencitë, fondet, byrotë, institutet, ndërmarrjet publike dhe SHA në pronësi shtetërore, si dhe njësitë e vetëqeverisjes lokale që të reduktojnë (deri në 50%) përdorimin e automjeteve zyrtare.
* Të sigurohet kufizimi i punimeve ndërtimore.

**Ministria e Punës dhe Politikës Sociale në bashkëpunim me Kryqin e Kuq, Qendrën Shëndetësore dhe Njësitë e Vetëqeverisjes Lokale:**

* Të sigurojnë strehimore për strehimin e të pastrehëve.
* Të ofrojnë mbështetje për personat e moshuar të vetmuar përmes vizitave të organizuara.

**Ministria e Shëndetësisë:**

* Të detyrojë Shërbimin e Ndihmës Mjekësore të Urgjencës të paraqesë informacion në ISHP për numrin e thirrjeve (sipas diagnozës/kodit të MKB10, gjinisë, moshës, vendbanimit/bashkisë), për kohëzgjatjen e episodit të ndotjes alarmante të ajrit në bazë ditore deri në fund të episodit, si dhe një javë pas përfundimit.

**Inspektorati Shtetëror i Mjedisit Jetësor:**

* Të fillojë të kryejë kontrolle të shpeshta të Instalimeve që kanë leje A-mjedisore, të kryejë matje kontrolluese të emetimeve të substancave ndotëse në ajrin e ambientit me një laborator të akredituar për të përcaktuar nëse respektohen kushtet/masat sipas Lejes në lidhje me emetimet në ajër.

**Ministria e Mjedisit Jetësor dhe Planifikimit Hapësinor do të përgatisë dhe dorëzojë:**

* Rekomandim për Instalimet që kanë leje A-mjedisore, për uljen e kapacitetit prodhues (deri në 50%), që do të thotë se nga kjo masë do të përjashtohen instalimet që prodhojnë ngrohje ose energji elektrike.

**Njësite e vetëqeverisjes lokale janë të detyruara të zbatojnë masat e parashikuara në planet afatshkurtra ose masat afatshkurtra të miratuara nga këshillat komunal.**